ཁོས་གོང་ས་མཆོག་ལ་བཙན་འཛུལ་དང་བརྙས་བཅོས་བྱས་པ་དག་ལ།སྨྲ་བརྗོད་རང་དབང་རེད་ཟེར་ནས་ཅིག་འགྲིག་གི་རེད་མདོག་མདོག་ཤོད་མཁན་སྐོར་ཞིག་ཡོད་ཚོད།སྨྲ་བརྗོད་རང་དབང་ཟེར་ནས་གཉོམ་ས་དག་ལ་བཙན་འཛུལ་དང་བརྙས་བཅོས་བྱེད་ཆོག་གམ།སྨྲ་བརྗོད་རང་དབང་ཟེར་ནས་མི་ལ་མ་ཉེས་ཁ་གཡོག་བྱེད་ཆོག་གམ།སྨྲ་བརྗོད་རང་དབང་ཟེར་ནས་སྤྱི་ཚོགས་དཀྲུགས་ཤིང་།བོད་མིའི་སྒྲིག་འཛུགས་ཀྱི་ལས་དོན་ཁག་ལ་འགོག་རྐྱེན་བཟོ་ཆོག་གམ།ཁྲིམས་ཀྱིས་དབང་བསྒྱུར་ཆ་ཚང་ཡོད་པའི་ལུང་པ་ཞིག་ནས་མི་ལ་བཙན་འཛུལ་དང་བརྙས་བཅོས་ཀྱི་སྐད་ཆ་བཤད་དེ།ངས་སྨྲ་བརྗོད་རང་དབང་བེད་སྤྱད་པ་ཡིན་ཞེས་ཤོད་དང་།ལན་དུ་ལག་པ་རྒྱབ་ལ་བསྡོམས་ཏེ་ཉེན་རྟོག་པས་ཁྲིད་དེ་འགྲོ་རྒྱུ་ལས་གཞན་མེད།རྒྱུ་མཚན་ནི་ཁྱོད་ཀྱི་ངག་ཐོག་ནས་གཞན་ལ་བཙན་འཛུལ་དང་བརྙས་བཅོས་བྱས་པས་རེད་ལ།སྨྲ་བརྗོད་རང་དབང་ལོག་པར་སྤྱད་པས་ཀྱང་རེད།